2 นักบินดับด้วย แอร์อินเดีย ฝ่าฝนไถลตกเนินเขา พาคนตกค้างโควิดกลับบ้าน
กัปตัน-นักบินผู้ช่วย แอร์อินเดีย เสียชีวิตด้วย เครื่องบินไถลออกนอกรันเวย์ตกเนินเขา หักเป็นสองท่อน ตายแล้ว 18 ศพ ที่รัฐเกรละ ขณะพาชาวอินเดียตกค้างจากโควิด-19 เดินทางมาจากดูไบกลับบ้านเกิดเมื่อ 8 ส.ค.63 สื่อต่างประเทศ และรอยเตอร์ รายงานความคืบหน้าเครื่องบินโดยสาร แอร์ อินเดีย เอ็กซ์เพรส นำชาวอินเดียตกค้างจากสถานการณ์โควิด-19 เดินทางมาจากนครดูไบ ประสบอุบัติเหตุร้ายแรง ขณะพยายามลงจอดที่สนามบินนานาชาติ Calicut ในรัฐเกรละ ทางตอนใต้ของประเทศอินเดีย ท่ามกลางฝนตกหนัก โดยเครื่องบินได้ลื่นไถลออกนอกรันเวย์ ก่อนจะตกลงเนินเขาจนเครื่องบินขาดเป็นสองท่อน เมื่อค่ำวันศุกร์ที่ 7 ส.ค.ที่ผ่านมา เป็นเหตุให้มีผู้เสียชีวิตอย่างน้อย 18 ศพ นั้นนายเค โกปาลากฤษณัน มุขมนตรีรัฐเกรละ กล่าวด้วยความเสียใจว่า กัปตันและนักบินผู้ช่วย ซึ่งนำผู้โดยสารและลูกเรือรวม 190 ชีวิตมาจากดูไบ ได้เสียชีวิตจากอุบัติเหตุครั้งนี้ด้วย ขณะที่ผู้โดยสารที่ได้รับบาดเจ็บกว่า 170 คน ได้ถูกกระจายส่งตามโรงพยาบาลต่างประเทศ อีกทั้งยังต้องกังวลใจเพราะผู้โดยสารเหล่านี้ต้องตรวจเชื้อโควิด-19 ด้วย นอกจากนั้น การดำเนินการเก็บศพผู้เสียชีวิตก็ยังจะต้องปฏิบัติตามมาตรการป้องกันการติดเชื้อโควิด-19 เช่นกันด้านรัฐมนตรีกระทรวงการบินพลเรือนของอินเดีย นายซิงห์ ปูรี กล่าวว่าคงมีแต่เพียงผลการสืบสวนเท่านั้น ที่จะทำให้ทราบสาเหตุที่ทำให้เครื่องบินโบอิ้ง 737 ลำนี้ประสบอุบัติเหตุร้ายแรง หลังจากนักบินไม่สามารถนำเครื่องบินลงจอดได้ขณะพยายามลงจอดครั้งแรก ท่ามกลางสภาพอากาศเลวร้ายฝนตกหนัก แต่ต้องมาประสบเหตุขณะพยายามลงจอดครั้งที่ 2 ขณะเดียวกัน ยังโชคดีที่เครื่องบินไม่เกิดไฟไหม้หลังตกลงเนินเขา ทำให้ทีมกู้ภัยสามารถเข้าช่วยเหลือผู้โดยสารและลูกเรือได้มากขึ้น
กัปตัน-นักบินผู้ช่วย แอร์อินเดีย เสียชีวิตด้วย เครื่องบินไถลออกนอกรันเวย์ตกเนินเขา หักเป็นสองท่อน ตายแล้ว 18 ศพ ที่รัฐเกรละ ขณะพาชาวอินเดียตกค้างจากโควิด-19 เดินทางมาจากดูไบกลับบ้านเกิด 
เครื่องบินแอร์อินเดียตก,เครื่องบินอินเดียตก,เครื่องบินตก,แอร์อินเดีย,อินเดีย,โควิด-19,ข่าวต่างประเทศ